OpenLLM-France/wikimedia huggingface dataset:
# Gormazeko gaztelua

Gormazeko gaztelua (gaztelaniaz: castillo de Gormaz) Soriako probintziako Gormaz (Gaztela eta Leon, Espainia) udalerrian dagoen Erdi Aroko defentsa eraikuntza da. Eraikuntza muinoaren ipar-mendebaldean hasi zuten, gaztelu txiki bat eraikiz. Gotorlekua, kristauek konkistatu zuten 912an, eta musulmanen eskuetara itzuli zen Al-Hakam II.aren kalifaldian. Honek Ghalib bere jeneralari handitzea agindu zion et 955 eta 966 artean egin zuten lana.

## Deskribapena

Gazteluak bi zati ditu, lubaki batez banatuta. Ekialdean, alkazarra, omenaldiaren dorrea, "Almanzorren dorrea", urmaela eta kalifa-gelak daude. Mendebaldean, animaliei edaten emateko aterpetxe bat eta tropek kanpatzeko erabiltzen zuten zabalgune handi bat daude. Bere jatorri islamiarra adierazten duen ate handi bat du, Kalifaren Atea izenekoa.</ref> Harresiaren mendebaldeko aldean hiru hilarri daude, bata erromatar jatorrikoa eta bestea islamiarra, izpiritu gaiztoak uxatzeko bertan jarri zirenak.
Gormazeko gaztelua, bere garaiko europar gotorlekurik handiena izatera iritsi zen: 1200 metroko perimetro harresitua, 446 metroko luzera, 28 dorre eta ekialde-mendebalde norabidean oso forma luzanga batekin.

## Historia

Gormazeko gaztelua musulmanen defentsaren giltzarri bihurtu zen iparraldeko erresuma kristauen aurka, hauek Medinacelitik urrun mantentzen lagundu zuelarik. Bere kokapenak eta ikuspen baldintza bikainek iparralderantz eta Duero ibairantz iristeko ibilbideetako bat kontrolatzea ahalbidetzen zuten, eta musulmanek eta kristauek IX. eta X. mendeetan gogokoen zuten posizio estrategikoetako bat izan zen.
975ean Gartzia I.a Gaztelakoa kondeak, Iruñeko Antso II.a eta Leongo Ramiro III.arekin aliatua, gaztelua setiatu zuen. Baina, hala egiten zuen bitartean, Ghaliben agindupean zegoen armada musulman batek kontraeraso egin eta porrot iraingarri bat jasan zuen. 978an, bigarren saiakera batean, hartu eta 983ra arte mantendu zuen, Almanzorrek berreskuratu zuen arte hain zuzen ere. Musulmanen esku egon zen 1060an Fernando I.a Leongoak behin betiko konkistatu zuen arte. Rodrigo Díaz de Vivar, Cid ospetsua, Gormazeko jauna izan zen 1087tik.
Garai honetan sortu zen Gormaz herria, gazteluaren oinetan. Geroago, gazteluaren garrantzi estrategikoa gutxituz joan zen. Ondoren, espetxe bezala erabili zuten, behin betiko utzi arte.
1931n gaztelua kultura ondasun izendatu zuten. Duela gutxi zaharberritu zuten eta sarrera doakoa da.

## Galeria

* Hegoaldeko atea
* Iparraldeko harresia
* Kalifaren Atea
* Inguruko larreak
* Ikuspegia Duerotik.

## Erreferentziak

* ↑ (Gaztelaniaz) Almagro, Antonio. (2008-12-30). «La puerta califal del castillo de Gormaz» Arqueología de la Arquitectura 0 (5): 55–77. doi:10.3989/arq.arqt.2008.89. ISSN 1989-5313..
* ↑ Collins, Roger. (2012). Caliphs and Kings: Spain, 796–1031. Wiley-Blackwell, 242 or..
* ↑ Sénac, Philippe. (2006). Al-Mansûr, le fléau de l'an mil. Paris: Perrin, 106 or. ISBN 2-262-01578-3..

## Kanpo estekak

* Datuak: Q511688
* Multimedia: Castle of Gormaz / Q511688
# Gornal (Mendebaldeko Midlands)

Gornal, Ingalaterrako erdialdean dagoen udalerri bat da, Mendebaldeko Midlands konderrian. Gaur egun Dudley hiriaren auzunea da.
2011n 12.992 biztanle zituen.
* Datuak: Q15221893
* Multimedia: Gornal / Q15221893
# Gorm Zaharra

Gorm Zaharra (danieraz: Gorm den Gamle), daniar buruzagi bat izan zen, Jutlandian errege izatera iritsi zena. 900. urtea baino lehenago jaio zen eta, beharbada, 958an hil zen. Antzina, modu okerrean, Danimarkako lehen errege bezala ikusia izan zen. Jellingeko harriak eraiki zituen bere emazte Thyra Daneboden omenez.
Jellingen lurperatua izan zen, bere emazte Thyraren ondoan. Tronuan, bere seme Harald Bluetoothek ordeztu zuen.
* Datuak: Q314490
* Multimedia: Gorm of Denmark / Q314490
# Gormanston (Meath konderria)

Gormanston (irlanderaz: Baile Mhic Gormáin) Irlandako udalerri bat da, Meath konderrian dagoena. 2006ko erroldaren arabera 335 biztanle zituen.

## Kanpo estekak

* Datuak: Q2577980
* Multimedia: Gormanston, County Meath / Q2577980
# Gorlosen

Gorlosen Alemaniako udalerri bat da, Mecklenburg-Aurrepomerania estatuan. Azken zentsuaren arabera 462 biztanle zituen, 53,22 kilometro koadroko azaleran..

## Kanpo estekak

* Datuak: Q674196
* Multimedia: Gorlosen / Q674196
# Gormanita

Gormanita fosfato motako minerala da.

## Ezaugarriak

Gormanita fosfato mineralaren formula kimikoa hau da: ${\ce {(Fe^{2+},Mg)3(Al,Fe^{3+})4(PO4)4(OH)6 * 2H2O}}$. Sistema triklinikoaren arabera sortzen ditu kristalak. Mohs eskalaren arabera duen gogortasunaren balioa 4 - 5 da.

## Erreferentziak

* 1 2 (Ingelesez) «Gormanite: Mineral information, data and localities.» www.mindat.org (Noiz kontsultatua: 12-05-2019).
# Gormaz

Gormaz Soriako probintziako udalerria da. Soriatik 62 kilometrora dago. 2008ko erroldaren arabera 17 biztanle zituen 15,72 km²-ko azaleran.

## Demografia

* Gormaz
* INEren errolda.
* 2010eko udal-errolda

## Ondarea

* Gormazeko gaztelua, IX. mendekoa, bere garaiko Europako gaztelurik handiena.
* San Migel baseliza, XII. mendearen hasierakoa.

## Kanpo estekak

* Datuak: Q835268
* Multimedia: Gormaz / Q835268
# Gods and Generals

Gods and Generals (euskaraz Jainkoak eta Jeneralak) 2003ko Ronald F. Maxwell estatubatuar zinema zuzendariaren gerra eta historia filma bat da. Bertan, Jeff Daniels, Stephen Lang eta Robert Duvall aktoreek antzeztu zuten. 1993ko Gettysburg filmaren jarraipena da.
Jeff Shaara idazlearen Gods and Generals eleberrian oinarrituta eta Ameriketako Estatu Batuetako Gerra Zibilan osoki girotua dago. AEBtako gertakizun garrantzitsu horretan parte hartu zuten pertsonaia ezagun ugari agertzen dira, halanola, Stonewall Jackson teniente-jenerela, Joshua Chamberlain teniente-kolonela, Robert E. Lee jenerala eta beste hainbat.

## Argumentua

Oharra: Atal honek istorio osoa edo amaiera argitzen du.
Ameriketako Estatu Batuetako Gerra Zibila (1861-1865). Filmak 620.000 lagun baina gehiago hil ziren gatazka zibilaren berreraikitzea egiten du. Ekintza edo istorioa 1861-1863 bitartean jazotzen da, alde banatako heroiak eta alde pertsonala eta familien egoera, nahiz guduen deskribapena burutzen duelarik.

## Aktoreak

* Stephen Lang: Stonewall Jackson teniente-kolonela
* Jeff Daniels: Joshua Chamberlain teniente-jenerala
* Robert Duvall: Robert E. Lee jenerala (Martin Sheen aktorea ordezkatuz)
* C. Thomas Howell: Thomas Chamberlain sarjentua
* Kevin Conway: Buster Kilrain sarjentua
* Jeremy London: Alexander "Sandie" Pendleton kapitaina
* Matt Letscher: Adelbert Ames kolonela
* Brian Mallon: Winfield Scott Hancock jeneral komandantea
* Bo Brinkman: Walter H. Taylor maiorra
* Bruce Boxleitner: James Longstreet teniente jenerala (Tom Berenger aktorea ordezkatuz)
* William Sanderson: A.P. Hill jeneral komandantea (Patrick Falci aktorea ordezkatuz)
* Billy Campbell: George Pickett jeneral komandatea (Stephen Lang aktorea ordezkatuz)
* Alex Hyde-White: Ambrose E. Burnside jeneral komandantea
* Joseph Fuqua: J.E.B. Stuart jeneral komandantea
* John Prosky: Lewis A. Armistead brigadako kapitaina (Richard Jordan aktorea ordezkatuz)
* Royce D. Applegate: James L. Kemper brigadako kapitaina
* Patrick Gorman: John Hood jeneral komandantea
* Morgan Sheppard: Isaac R. Trimble kolonela
* James Patrick Stuart: Edward Porter Alexander kolonela
* Jonathon Demers: Richard S. Ewell brigadako jenerala (Tim Scott aktoreak ordezkatua)
* Cooper Huckabee: Henry Thomas Harrison
* Andrew Prine: Richard B. Garnett brigadako jenerala
* Mira Sorvino: Fanny Chamberlain
* Donzaleigh Abernathy: Martha

## Kanpo estekak

* Gods and Generals filmaren IMDBko fitxa irakurgai (Ingelesez)
* Gods and Generals filmaren trailer edo iragarkia ikusgai. Youtube.com (Ingelesez)
* Datuak: Q1533901
# Godwin (Ipar Carolina)

Godwin Ipar Carolinako herri bat da. Cumberland konderrian kokatua dago. 2010ean 139 biztanle zituen, 1,34 kilometro koadrotan banatuta.

## Ikus, gainera

* Cumberland konderria

## Kanpo estekak

* Datuak: Q2027430
* Multimedia: Godwin, North Carolina / Q2027430
# Godzianów udalerria

Godzianów Poloniako Lodzeko voivoderriko landa-udalerri bat da, Skieniewice barrutian kokatuta. 44,06 km²ko azalera du eta 2017ko datuen arabera 2611 biztanle zituen.

## Kanpo estekak

* Udalaren webgunea
* Datuak: Q2461549
* Multimedia: Gmina Godzianów / Q2461549
ieaLodzeko voivoderriko udalerriak :
# Godzilla

    Ez nahasi Gojira musika taldearekin.
Godzilla (japonieraz: ゴジラ, Hepburn: Gojira, japonieraz ɡoꜜdʑiɾa ahoskatua) fikziozko japoniar munstro erraldoia da, hainbat filmetako protagonista eta pertsonaia zinematografiko ezagun eta ospetsuenetako bat bihurtu dena.
1954an agertu zen lehen aldiz pantailan, Tōhō estudioek ekoitzitako Godzilla filmean. Godzilla Japoniako 32 filmetan agertu da orain arte, eta 4 film estatubatuarretan, 1998ko remakea -Godzilla- eta beste remake batean, hau 2014an Estatu Batuen eta Japoniaren arteko koprodukzio batean, ondoren 2019an Godzilla: King of the Monsters, eta ondoren 2021ean Godzilla vs. Kong filmean.
Godzilla XX. mendeko japoniar kulturaren erreferentziarik ezagunenetako bat da, dinosauro mutante erraldoi bat bezala deskribatu zutelarik, Japonia eta mundua kaosetik sortzen eta salbatzen dituena; horregatik askotan antiheroitzat hartzen dute. Urteak aurrera joan ahala bere ospea gutxituz joan den arren, mundu osoko munstro ezagunenetako bat izaten jarraitzen du. Gaur egun arte, Godzillak Japoniako zinemaren ikono adierazgarrienetako bat izaten jarraitzen du, eta kaiju azpigeneroko garrantzitsuena, tokusatsu generotik datorrena.
Uste denez, Tōhok Godzilla Japoniak 1945ean Estatu Batuek Bigarren Mundu Gerran jasandako bonbardaketa atomikoaren ondoren sentitu zuen beldurraren irudikapen gisa sortu zuen.

## Erreferentziak

* ↑ «El monstruo como expresión del día más aterrador de Japón».

## Kanpo estekak

* Datuak: Q6567
* Multimedia: Godzilla / Q6567
# Gods of Egypt (filma)

Gods of Egypt (euskaraz Egiptoko Jainkoak), 2016ko Alex Proyas australiar zinema zuzendariaren fanatasiazko ekintza film bat da. Nikolaj Coster-Waldau, Gerard Butler, Brenton Thwaites, Chadwick Boseman, Élodie Yung, Courtney Eaton, Rufus Sewell eta Geoffrey Rush aktoreek antzeztu zuten.

## Argumentua

Oharra: Atal honek istorio osoa edo amaiera argitzen du.
Antzinako Egipto, Gizateriaren biziraupena kinka larrian dago, baina Bek (Brenton Thwaites) heroi hilkorra mundua salbatu eta bere benetako matitasuna erreskatatzera erabakia dago. Hori lortzeko Horus (Nikolaj Coster-Waldau) jainko ahaltsuaren laguntza bilatuko du, harekin Set (Gerard Butler) jainkoaren aurkako aliantza egingo du, iluntasunaren jainko gupidagabea Egiptoko tronua bereganatu baitu. Set eta ebre morroien aurkako borroka irabazteko ausardia eta sakrifizio proba ikaragarriak gainditu beharko dituzte.

## Aktoreak

* Nikolaj Coster-Waldau: Horus
* Gerard Butler: Set
* Brenton Thwaites: Bek
** Lindsay Farris: Narratzailea den Bek zaharraren ahotsa
* Chadwick Boseman: Thoth
* Élodie Yung: Hathor
* Courtney Eaton: Zaya
* Geoffrey Rush: Ra
* Rufus Sewell: Urshu
* Bryan Brown: Osiris
* Rachael Blake: Isis
* Alexander England: Mnevisen ahotsa eta mugimenduak
* Yaya Deng: Astarte
* Abbey Lee: Anat
* Kenneth Ransom: Esfingearen ahotsa eta mugimenduak
* Robyn Nevin: Sharifa
* Bruce Spence: Epaile burua

## Kanpo estekak

* IMDBko fitxa irakurgai (Ingelesez)
* Datuak: Q15972938
* Multimedia: Gods of Egypt (film) / Q15972938
# Gods and Monsters

Gods and Monsters 1998ko Bill Condon estatubatuar zinema zuzendariaren film dramatiko bat da. Christopher Bram idazlearen Father of Frankenstein eleberrian oinarritzen da. Ian McKellen, Brendan Fraser, Lynn Redgrave, Lolita Davidovich eta David Dukes aktoreek antzeztu zuten.
Oscar Sarietarako hiru izendapen jaso zituen, bat irabaziz: Egokitutako gidoi onenaren Oscar Saria (Bill Condon).

## Argumentua

Oharra: Atal honek istorio osoa edo amaiera argitzen du.
1957an, Clayton Boone gaztea lorezain lanetan hasten da zinema zuzendari erretiratu baten Los Angeleseko etxean. Adineko gizona James Whale da, beldurrezko film ospetsuen sortzailea, eta medikuek gaixotasun sendagaitz bat diagnostikatu diote. Pixka-pixkanaka, sedukzio-joko bat hasten du Boonekin, eta bere oroimenak kontatzen dizkio.

## Aktoreak

* Ian McKellen: James Whale
** Brandon Kleyla: James gaztea
** Kent George: 25 urteko James
* Brendan Fraser: Clayton Boone
* Lynn Redgrave: Hanna
* Lolita Davidovich: Betty
* David Dukes: David Lewis
* Kevin J. O'Connor: Harry
* Mark Kiely: Dwight
* Jack Plotnick: Edmund Kay
* Rosalind Ayres: Elsa Lanchester
* Jack Betts: Boris Karloff
* Matt McKenzie: Colin Clive
* Cornelia Hayes O'Herlihy: Margarita printzesa
* Amir Aboulela: Munstroa
* Marlon Braccia: Elizabeth Taylor
* Martin Ferrero: George Cukor
* Jesse James: Michael Boone
* Arthur Dignam: Ernest Thesiger (krediturik gabe)

## Kanpo estekak

* IMDBko fitxa irakurgai (Ingelesez)
* Datuak: Q686533
# Godstone

Godstone, Ingalaterrako hego-ekialdean dagoen herri bat da, Surrey konderrian.
2011n 5.949 biztanle zituen.
* Datuak: Q2954373
* Multimedia: Godstone / Q2954373
# Godwinen legea

Godwinen legea (Analogia nazien Godwinen legea izenarekin ere ezaguna) interakzio sozialaren enuntziatua da, Mike Godwinek proposatua 1990. urtean. Beraren arabera:
| « | Interneteko eztabaida bat luzatuz joan ahala, Hitler edota Naziekin eginiko konparazio bat agertzeko probabilitateak batera joateko joera du. | » |
Usenet talde askotan bada tradizio orokor bat: goian aipaturiko konparazioren bat egitean automatikoki haria itxi egiten da eta naziekin konparazioa egin duenak galdu egiten du eztabaida. Era honetan, Godwinen legeak Usenet taldeetako eztabaiden luzera-limite bat ezartzen du. Askorentzat, horretan datza Godwinen legea, arestian aipaturiko jatorrizko definizioa ezagutu gabe.
Dena dela, ez dago ondo ikusia konparazio hori egitea eztabaida bukatzearen asmo bakarrarekin. Gainera, onartua dagoen korolario bat existitzen da zeinak zera dioen: Eztabaida bat ixteko zio bakarrarekin eginiko Godwinen legearen erabilpen premeditatuak ez du hariaren itxiera lortuko (Quirken salbuespena).

## Kanpo estekak

* Datuak: Q154619
* Multimedia: Godwin's law / Q154619
# Godziesze Wielkie udalerria

Godziesze Wielkie Poloniako Polonia Handiko voivoderriko landa-udalerri bat da, Kalisz barrutian kokatuta. 105,4 km²ko azalera du eta 2017ko datuen arabera 9337 biztanle zituen.

## Kanpo estekak

* Udalaren webgunea
* Datuak: Q555819
ieaPolonia Handiko voivoderriko udalerriak :
# Godzilla: King of the Monsters

Godzilla: King of the Monsters 2019ko Michael Dougherty estatubatuar zinema zuzendariaren beldurrezko filma da. 2014ko Godzilla filmaren jarraipena da.

## Sinopsia

Oharra: Atal honek istorio osoa edo amaiera argitzen du.
Monarch agentziako zientzialariek munstro talde bati egin beharko diote aurre; horien artean dago Godzilla. Haiek ahal dutena egingo dute bizirik irauteko.

## Aktoreak

* Kyle Chandler: Mark Russell
* Vera Farmiga: Emma Russell
* Ken Watanabe: Ishiro Serizawa
* Sally Hawkins: Vivienne Graham
* Millie Bobby Brown: Madison Russell
* Bradley Whitford: Dr. Stanton
* Thomas Middleditch: Sam Coleman
* CCH Pounder: senatatia
* Charles Dance: Alan Jonah
* O'Shea Jackson Jr.: Barnes ofiziala
* Aisha Hinds: Diane Foster
* Zhang Ziyi: Ilene / Ling
* David Strathairn: William Stenz
* Anthony Ramos: Martinez soldadua
* Randy Havens: Tim Mancini
* Elizabeth Ludlow: Lauren Griffin
* T.J. Storm: Godzilla (Motion capture)

## Erreferentziak

* ↑ «Godzilla: King of the Monsters» Berria 2019-06-15 CC BY-SA 4.0 lizentziapean.

## Kanpo estekak

* Datuak: Q17501972
* Multimedia: Godzilla: King of the Monsters / Q17501972
# Halle Berry

Halle Maria Berry, (Cleveland, Ohio, 1966ko abuztuaren 14a - ) aktore eta modelo estatubatuarra da.
1986an Miss Ohio izan zen. 2001ean Emakumezko aktore onenaren Oscar Saria irabazi zuen Monster's Ball filman Leticia Musgroveren papera antzezteagatik.

## Kanpo estekak

* Datuak: Q1033016
* Multimedia: Halle Berry / Q1033016
# Halle (Saxonia-Anhalt)

Halle Alemaniako Saxonia-Anhalt estatu federaleko hiri bat da. Saale ibaiaren ertzean kokatzen da, estatuaren hegoaldean, Leipzig hiritik 35 kilometro eskasera. 2010eko erroldaren arabera hiriak 232.963 biztanle zituen, honek Magdeburg hiriburua baino zerbait handiagoa bihurtzen du.

## Historia

Zeltiar asentamenduak Halen izena zuen, zeinak gatza esan nahi duen, eta Saale ibaia ere gatzaren aldaera da. Honek argi uzten du gatzaren ekoizpena antzinakoa dela eremu honetan. Brontze Aroko gatzaren ustiaketaren aztarnak aurkitu dira.
Hiria berez 806ko idatzi batean aipatzen da lehenengo aldiz, Magdeburgeko apezpikuaren jabetzaren parte gisa azaldu ere. Martin Lutherren erreforma hartu zuen XVI mendean eta Hogeita Hamar Urteko Gerra sufritu zuen. 1680an Brandenburg-Prusiak Magdeburgekin batera eskuratu zuen 1680an. Unibertsitatea garai honetan sortu zen, 1694ean hain zuzen ere.
Napoleondar Gerretan Halleko gatazka famatua gertatu zen. Bertan frantziarrek prusiarrak garaitu zituzten 1806an. 1815ean baina Prusiako saxonia probintzian sartuta gelditu zen.
Bigarren Mundu Gerran Buchenwald kontzentrazio-esparruaren esparru satelitea jaso zuten eta bertan gerra-presoak sartu zituzten: poloniarrak, txekoslovakiarrak, sobietarrak, frantziarrak, herbeheretarrak eta beste hainbat naziotakoak. Kimika lantegi estrategikoak ere baziren eta horregatik bonbaketa latzak jasan zituen Hallek.
Gerraren ondoren Saxonia-Anhalteko hiriburu bihurtu zen, baina sobietarrek estatuak desegin zituzten. Ekialdeko Alemania mendebaldekoarekin batu zenean Saxonia-Anhalt estatu berriko hiriburu Magdeburg ezarri zen.

## Ondasun nabarmenak

* Merkatuko eliza (Marktkirche): 1529–1554 artean eraiki zen aurrez zeuden bi elizaren osagaiak erabilita. Lau dorre ditu.
* Dorre gorria (Roter Turm): Merkatuko elizaren ondoan dagoen dorre garaia da, 1503 arte Andre Mariaren elizaren kanpandorrea izana zena.
* Moritzburg gaztelua (Schloss Moritzburg): Magdeburgeko apezpikuaren egoitza zen XV mendeko eraikin hau Hogeita Hamar Urteko Gerran suntsitu zen. Hondarretan egon zen 1901-1913 artean zati bat berreraiki zen arte. gaur egun arte galeria bat da.
* Egoitza berria (Neue Residenz): Pizkunde goiztiarreko jauregia, 1531–1537 artean eraikia.
* Händelen etxea (Händelhaus): Händel jaio zen etxea da. Bere bizitzaren inguruko museoa dauka barruan.

## Iruditegia

* Merkatuaren plaza.
* Katedrala.
* Saline izeneko gatzaren museoa.
* Georg Friedrich Händel musikagilearen jaiotetxea.

## Hiritar ospetsuak

* Georg Friedrich Händel (1685-1759), musikagilea.
* Reinhard Heydrich (1904-1942), militar nazia.
* Margot Honecker (1927), Alemaniako Errepublika Demokratikoko hezkuntza ministroa.

## Hiri senidetuak

* Oulu, Finlandia, 1968
* Coimbra, Portugal, 1974
* Linz, Austria, 1975
* Grenoble, Frantzia, 1976
* Karlsruhe, Alemania, 1987
* Hildesheim, Alemania, 1992
* Ufa, Baxkortostan, Errusia, 1997
* Jiaxing, Txina, 2009
* Savannah, Georgia, Estatu Batuak, 2011

## Demografia

Ikus jatorrizko Wikidatako eskaera eta iturriak.

## Kanpo estekak

* www.halle.de
* Datuak: Q2814
* Multimedia: Halle (Saale) / Q2814
# Hallau

Hallau Suitzako udalerria da. Schaffhausen kantonamenduan dago, Schaffhausen kantonamendua barrutian. 2014an 2,220 biztanle zituen 15,32 kilometro koadrotan banatuta.

## Mugakideak

Honako udalerri hauekin egiten du muga:
Eggingen

## Demografia

| Urtea | Biztanleak |
| 1531 | 120 |
| 1771 | 1.729 |
| 1850 | 2.607 |
| 1900 | 1.870 |
| 1910 | 1.764 |
| 1950 | 1.959 |
| 2000 | 2.008 |

## Klima

Datu klimatikoak (Hallau) :
| Hila | Urt | Ots | Mar | Api | Mai | Eka | Uzt | Abu | Ira | Urr | Aza | Abe | Urtekoa |
| Batez besteko tenperatura maximoa (°C) | 1.8 | 4.6 | 9 | 13.4 | 18.2 | 21.4 | 23.9 | 23.1 | 20.1 | 14 | 6.9 | 2.6 | 13.3 |
| Batez besteko tenperatura (ºC) | -1.1 | 0.6 | 4.1 | 8.2 | 12.7 | 15.9 | 17.9 | 17 | 13.9 | 9 | 3.5 | 0 | 8.5 |
| Batez besteko tenperatura minimoa (°C) | -3.7 | -2.6 | 0.1 | 3.5 | 7.6 | 10.8 | 12.4 | 11.9 | 9.1 | 5.1 | 0.6 | -2.5 | 4.4 |
| Pilatutako prezipitazioa (mm) | 93 | 87 | 79 | 79 | 90 | 102 | 92 | 102 | 71 | 75 | 100 | 102 | 1073 |
| Prezipitazio egunak (≥ 1 mm) | 12.3 | 10.5 | 11.4 | 11.2 | 12.6 | 11.4 | 10.6 | 11.1 | 8.6 | 8.5 | 10.5 | 11.6 | 130.3 |
| Iturria: MeteoSchweiz ||||||||||||||

## Erreferentziak

* ↑ MeteoSwiss. Temperature and Precipitation Average Values-Table, 1961-1990. .

## Kanpo estekak

* Datuak: Q69172
* Multimedia: Hallau / Q69172
# Halle (Westfalia)

Halle (Westf.) Alemaniako udalerria da. Ipar Renania-Westfalia estatuan kokatuta dago, [[Gütersloh barrutia|Gütersloh]] barrutian. 2014an 21.167 biztanle zituen 69,7 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Datuak: Q225774
* Multimedia: Halle (Westfalen) / Q225774
* Webgune ofiziala
# Hallbergmoos

Hallbergmoos Alemaniako udalerria da. Bavaria estatuan kokatuta dago, [[Freising (barrutia)|Freising]] barrutian. 2014an 10.084 biztanle zituen 35,07 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q285955
* Multimedia: Hallbergmoos / Q285955
# Halldóra Geirharðsdóttir

    Hau islandiar izen bat da: azken izena ez da abizena, patronimikoa baizik. Pertsona hau deitzeko bataio-izena erabiltzen dute.
Halldóra Geirharðsdóttir (Reykjavik, Islandia, 1968ko abuztuaren 12a) islandiar aktorea da .

## Bizitza

Halldóra Geirharðsdóttir Islandiako aktore ospetsua da.
2018an, Benedikt Erlingssonen Kona fer í stríð filmean parte hartu zuen, eta Halla eta Ása ahizpa bikiaren paper bikoitza egin zuen. Halla paisaia desitxuratu eta lurra kutsatzen duen aluminiozko erraldoi batekin gerran ari den 49 urteko ingurumen ekintzailea da. Rol horretan, Téléramako kazetari batek harrigarria dela esan zuen .

## Filmografia

* Málmhaus (Metalhead), Ragnar Bragason, 1h 37min, 2013
* Hross í oss (Of Horses and Men), Benedikt Erlingsson, 2013, 1h 21min
* Fangar, Ragnar Bragason, 50 minutuko 6 atal, 2017an
* Kona fer í stríð (Woman at War), Benedikt Erlingsson, 2018, 1h 41min

## Erreferentziak

* ↑ (Frantsesez) Clarisse Fabre. Halldora Geirharosdottir, garantie sans collagène ni phosphate. (Noiz kontsultatua: 2018-09-03).
* ↑ (Frantsesez) Halldóra Geirharðsdóttir. (Noiz kontsultatua: 2018-10-01).
* ↑ (Frantsesez) Véronique Cauhapé. « Woman at War » : le combat ordinaire d’une guerrière écolo. (Noiz kontsultatua: 2018-09-03).
* ↑ (Frantsesez) Frédéric Strauss. Cannes 2018 - Dans “Woman at war”, l’écologie réserve bien des surprises. (Noiz kontsultatua: 2018-12-02).

## Kanpo estekak

* Datuak: Q56450856
# Hamar milioi

Hamar milioia 10.000.000 zenbakia da, 10 × 1.000.000 eginez ateratzen den emaitza. Bestela esanda, 10$^7$ balio du.

## Kanpo estekak

* Datuak: Q115362
# Hamargarren etorbidea (Manhattan)

Hamargarren etorbidea edo Amsterdam etorbidea, ingelesez: Tenth Avenue edo Amsterdam Avenue, AEBetako New York hiriko etorbide bat da, Manhattan barrutian.
West Side eremuan barna doa
* Datuak: Q130388
* Multimedia: 10th Avenue (Manhattan) / Q130388
# Hamargarren depresio tropikala (2005)

Hamargarren depresio tropikala 2005ko 10. ekaitza izan zen.

## Ikus, gainera

* 2005eko Atlantikoko zikloi tropikalen zerrenda

## Kanpo estekak

* (Ingelesez) Ekaitzari buruzko txostena Floridako urakanen ikerketarako erakundearen webgunean.
* Datuak: Q500380
* Multimedia: Tropical Depression Ten (2005) / Q500380
2005eko Atlantikoko zikloi tropikalak :
| Arlene | Bret | Cindy | Dennis | Emily | Franklin | Gert | Harvey | Irene | 10 | Jose | Katrina | Lee | Maria | Nate | Ophelia | Philippe | Rita | 19 | Stan | Tammy | 22 | Vince | Wilma | Αα | Ββ | Γγ | Δδ | Εε | Ζζ |